|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Döntési javaslat a 2024. évi növényesítési pályázati felhívásra 2024. május 6. napjáig beérkezett pályázatokról |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatott írt ki (1. sz. melléklet) kerületi lakóközösségek és önkormányzati intézmények növényesítésének támogatására a 2024. évi költségvetésben biztosított 8.000.000 forintos támogatási keret erejéig a 116/2024. (III.19.) határozatával (2. sz. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2024. október 31. napjáig tart.

A pályázatok elbírálásának tervezett határideje: folyamatos, de legfeljebb a pályázat benyújtásának határidejét követő 30. nap, azaz 2024. november 30. napja.

2024. május 6. napjáig benyújtott pályázatok, melyekre a rendelkezésre álló 8.000.000,- Ft összegű pályázati keret fedezetet biztosít:

1. **1077 Budapest VII. Kisdiófa utca 3. sz.** **Társasház**

A Társasház 2024.04.08. napján hiánytalan pályázatot nyújtotta be.

A Társasház az alábbi pályázati célok szerinti munkálatokat kívánja megvalósítani:

Új zöldfelület kialakítása az alábbi esetekben:

1. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel

**Tervezett költségek: 2.500.000,- Ft**

**Támogatási igény: 500.000,- Ft**

**A támogatási intenzitás 20 %.**

Tekintettel a fentiekben ismertetett pályázati célokra, javasoljuk a pályázat támogatását.

A pályázat döntésre való előkészítése megtörtént, mely szerint a pályázat borítékbontását a Budapest Főváros VII. Kerület Erzsébetvárosi Polgármesteri Hivatal Városüzemeltetési Irodája elvégezte (a bontási jegyzőkönyv jelen előterjesztés – 3. sz. mellékletét képezi ).

A beérkezett pályázat a Városüzemeltetési Irodán megtekinthető.

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2024. (V.14.) határozata a 2024. évi növényesítési pályázati felhívásra benyújtott, 1077 Budapest VII. Kisdiófa utca 3. sz.** **Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a **1077 Budapest VII. Kisdiófa utca 3. sz. Társasház** **2024. évi növényesítési pályázati felhívásra benyújtott pályázatát támogatásra alkalmasnak minősíti. A Társasház a pályázata alapján 500.000,- Ft, azaz ötszázezer forint visza nem térítendő támogatásra jogosult.**

**A támogatási intenzitás 20 %.**

**A támogatás a következő pályázati célokra fordítható:**

Új zöldfelület kialakítása az alábbi esetekben:

1. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel

A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 2024. június 15.

Budapest, 2024. május 6.

dr. Jávori Péter

Városüzemeltetési Iroda vezetője

Mellékletek:

* 1. számú melléklet: pályázati felhívás
* 2. számú melléklet: 116/2024. (III.19.) VÜB határozat
* 3. számú melléklet: Kisdiófa utca 3. TH bontási jegyzőkönyv