|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2024. május 14-i rendkívüli ülésére**

|  |  |
| --- | --- |
| **Tárgy:** | Döntési javaslat a 2024. évi „Kerékpártárolók/kerékpártámaszok kialakításának támogatása” tárgyú pályázati kiírásra beérkezett pályázatokkal összefüggésben (2024. március 20. – 2024. május 06. közötti időszak) |

**Készítette:**

Bock Dorottya

titkársági ügyintéző

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 121/2024. (III. 19.) határozata (1. sz. melléklet) alapján került sor a „Kerékpártárolók/kerékpártámaszok kialakításának támogatása 2024.” tárgyú pályázat kiírására.

Budapest Főváros VII. kerület Erzsébetváros Önkormányzata Képviselő-testületének az Önkormányzat 2024. évi költségvetésről szóló 6/2024. (II. 21.) önkormányzati rendelete (továbbiakban: Rendelet) 7306 „Központilag kezelt közrendvédelmi, környezetvédelmi pályázatok és feladatok” címszám 6. „Társasházak részére kerékpártárolók kialakítása” során 6.000.000,- Ft került elkülönítésre a kerékpártárolók kialakításának támogatása tárgyú pályázat bonyolítására. A Rendelet 13. § (3) bekezdése az előirányzat feletti rendelkezés jogot a Városüzemeltetési Bizottságra ruházza át.

A pályázat benyújtásának határideje: 2024. szeptember 30. napja.

Jelen előterjesztés elkészítésének időpontjáig 3 db új pályázat került benyújtásra (3. sz. melléklet, 5. sz. melléklet és 7. sz. melléklet).

|  |  |  |
| --- | --- | --- |
| **Sorszám** | **Pályázó** | **Pályázatban megjelölt pályázott összeg** |
| 1. | Damjanich utca 39. Társasház | 200.000,-Ft |
| 2. | Kazinczy utca 10. Társasház | 200.000,-Ft |
| 3. | Marek József utca 16. Társasház | 200.000,-Ft |

A pályázatok formai és tartalmi vizsgálata során megállapítást nyert, hogy a beérkezett pályázatok hiánytalanok (4. sz. melléklet; 6. sz. melléklet és 8. sz. melléklet) és teljeskörűek.

A pályázati kiírásban szerepel, hogy

* A támogatás vissza nem térítendő, utófinanszírozású, mértéke a pályázó által benyújtott és a döntéshozó által elfogadott a pályázati adatlapon rögzített pályázati költségvetés, (amely a beszerzésre tervezett kerékpártároló/kerékpártámasz becsült költségét tartalmazza). Támogatási intenzitás 100%, ami azonban nem haladhatja meg a 200.000,- Ft-ot.
* A nyertes pályázókkal támogatási szerződést köt az Önkormányzat. A pályázó az elnyert pénzbeli támogatást a vele kötött támogatási szerződésben, valamint a pályázati kiírásban meghatározott feltételek szerint használhatja fel. A pályázattal történő elszámolás, illetve a számla és a dokumentumok benyújtásának határideje a megkötött támogatási szerződés aláírásától számított 3 hónap.
* A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el, az elbírálás folyamatosan történik a fedezet erejéig.

A támogatási szerződés megkötéséhez a fedezet rendelkezésre áll.

Kérem a tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024. (V.14.) határozata a 2024. évi „Kerékpártárolók/kerékpártámaszok kialakításának támogatása” tárgyú pályázat Budapest VII. kerület, Damjanich utca 39. Társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest **VII. kerület, Damjanich utca 39. Társasház** 2024. évi „Kerékpártárolók/kerékpártámaszok kialakításának támogatása” tárgyú pályázata **érvényes**, ezáltal 200.000,- Ft összegű vissza nem térítendő támogatásra jogosult.
2. Felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: 2024. június 30.

**II.**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024. (V.14.) határozata a 2024. évi „Kerékpártárolók/kerékpártámaszok kialakításának támogatása” tárgyú pályázat Budapest VII. kerület, Kazinczy utca 10. Társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest **VII. kerület, Kazinczy utca 10. Társasház** 2024. évi „Kerékpártárolók/kerékpártámaszok kialakításának támogatása” tárgyú pályázata **érvényes**, ezáltal 200.000,- Ft összegű vissza nem térítendő támogatásra jogosult.
2. Felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: 2024. június 30.

**III.**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024. (V.14.) határozata a 2024. évi „Kerékpártárolók/kerékpártámaszok kialakításának támogatása” tárgyú pályázat Budapest VII. kerület, Marek József utca 16. Társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest **VII. kerület, Marek József utca 16. Társasház** 2024. évi „Kerékpártárolók/kerékpártámaszok kialakításának támogatása” tárgyú pályázata **érvényes**, ezáltal 200.000,- Ft összegű vissza nem térítendő támogatásra jogosult.
2. Felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: 2024. június 30.

Budapest, 2024. május 07.

**dr. Jávori Péter**

**Városüzemeltetési Iroda vezetője**

Az előterjesztés mellékletei:

1. sz. melléklet 121/2024. (III. 19.) VÜB határozat
2. sz. melléklet a pályázati kiírás és mellékletei
3. sz. melléklet Damjanich u. 39. Társasház pályázata
4. sz. melléklet Damjanich u. 39. Társasház bontási jegyzőkönyv
5. sz. melléklet Kazinczy u. 10. Társasház pályázata
6. sz. melléklet Kazinczy u. 10. Társasház bontási jegyzőkönyv
7. sz. melléklet Marek József u. 16. Társasház pályázata
8. sz. melléklet Marek József u. 16. Társasház bontási jegyzőkönyv